#### Výzva na predkladanie ponúk

#### (prieskum trhu realizovaný prostredníctvom Výzvy na predkladanie ponúk)

**1.Obstarávateľ:**

Dopravný podnik mesta Žiliny s.r.o., Kvačalova 2, 011 40 Žilina (IČO: 36 007 099)

Dopravný podnik mesta Žiliny s.r.o. (ďalej aj ako „DPMŽ“) je podľa zákona č. 343/2015 Z. z. o verejnom obstarávaní a o zmene a doplnení niektorých zákonov obstarávateľom, ktorý vykonáva vybrané činnosti ustanovené v § 9 ods. 6 a 7 vyššie cit. zákona.

**2.Kontaktná osoba:**

Ing. Daša Balogová (**dasa.balogova@dpmz.sk**)

Ing. Peter Ďurkovský (**peter.durkovsky@dpmz.sk**)

**3.Názov zákazky:**

**Tvorba komplexnej grafickej identity – logotyp, logomanuál. Tvorba novej ideovej identity – hlavný slogan a posolstvo pre dlhodobú komunikáciu DPMŽ. Tvorba dizajn manuálu pre používanie komplexnej grafickej identity.**

*Spoločný slovník obstarávania (CPV kód):*

79822500-7 Grafické návrhy

Predpokladaná hodnota zákazky: 6 500,00 EUR bez DPH

Druh zákazky: služba

**4.Opis predmetu zákazky a jeho technická špecifikácia:**

Predmetom zákazky je návrh a vytvorenie pravidiel vizuálnej komunikácie. Spracovanie návrhu jednotných štandardov, aplikácií loga a písma a farieb pri prezentácii; vytvorenie jednotného dizajn manuálu, ktorý podporuje znalosť značky DPMŽ; ako aj tvorba novej ideovej identity – hlavný slogan a posolstvo pre dlhodobú komunikáciu DPMŽ. Súčasťou zákazky je aj tvorba dizajnmanuálu pre používanie komplexnej grafickej identity.

Podrobný opis predmetu zákazky a jeho technická špecifikácia sú uvedené v **Prílohe č. 1** Výzvy na predkladanie ponúk.

*Doplňujúce informácie:*

Zákazka nie je rozdelená na časti.

Ponuka sa predkladá na celý predmet zákazky.

Variantné riešenia sa nepripúšťajú.

Elektronická aukcia sa neuplatňuje.

Obstarávateľ neuplatňuje tzv. skicovné.

Obstarávateľ neposkytuje finančné zálohy ani preddavky na realizáciu predmetu zákazky.

**5.Vysvetľovanie:**

Ak je relevantné, tak písomnú žiadosť o vysvetlenie informácií uvedených vo Výzve je potrebné zaslať e-mailom na adresy: dasa.balogova@dpmz.sk a peter.durkovsky@dpmz.sk
v termíne najneskôr do **10.08.2022** (vrátane tohto dňa). Odpovede na žiadosť o vysvetlenie budú doručené záujemcom/uchádzačom najneskôr do **11.08.2022** (vrátane tohto dňa) a zverejnené budú na webovom sídle obstarávateľa. Obstarávateľ v procese vyhodnocovania ponúk môže požiadať uchádzača o vysvetlenie informácií uvedených v predložených dokladoch, ak bude relevantné.

**6.Typ uzavretej zmluvy s úspešným uchádzačom a termín začiatku poskytovania služby:**

S jedným úspešným uchádzačom bude na predmet zákazky uzatvorená Zmluva o dielo podľa § 536 zákona č. 513/1991 Zb. (Obchodný zákonník v platnom znení).

Návrh Zmluvy o dielo obstarávateľ neposkytuje a predkladá ho uchádzač v rámci svojej ponuky.

**7.Financovanie predmetu zákazky:**

Financovanie predmetu zákazky: z vlastných finančných prostriedkov obstarávateľa.

**8.Ponuka uchádzača bude pozostávať z predloženia nasledovných dokladov:**

**1)**Uchádzač predloží doklad - **Identifikačné údaje uchádzača a návrh na plnenie kritérií**. Uchádzač vyplní podľa predtlače údaje v ***Prílohe č. 2*** tejto Výzvy a tento dokument predkladá v elektronickej forme (ako scan vo formáte .pdf). Tento dokument je zároveň *Prílohou č. 2* návrhu Zmluvy o dielo.

**2)**Uchádzač predloží doklad - **návrh Zmluvy o dielo** (uzatvorená podľa § 536 zákona č. 513/1991 Zb. - Obchodný zákonník v platnom znení, ďalej aj ako „zmluva“). Oprávnenou osobou podpísaný návrh Zmluvy o dielo sa predkladá v elektronickej forme (ako scan vo formáte .pdf).

Návrh zmluvy obsahuje min. nasledovné prílohy:

Príloha č. 1: Opis predmetu zákazky a jeho technická špecifikácia

Príloha č. 2: Identifikačné údaje uchádzača a návrh na plnenie kritérií

Obstarávateľ si vyhradzuje právo pripomienkovať resp. doplniť ustanovenia do návrhu Zmluvy o dielo, ktorú predloží úspešný uchádzač.

**3)Doklady** **preukazujúce osobné postavenie navrhovateľov:**

Uchádzač predloží:

**a)Čestné vyhlásenie**, *že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu* (v zmysle zákona 343/2015 Z. z.). Navrhovateľ použije formulár Čestného vyhlásenia uvedený v ***Prílohe č. 3*** tejto Výzvy. Navrhovateľ Prílohu č. 3 vyplní, podpíše a predkladá ju obstarávateľovi v elektronickej forme (ako scan vo formáte .pdf

Pre hospodárske subjekty (uchádzačov) so sídlom na území Slovenskej republiky aj so sídlom mimo územia Slovenskej republiky platí, že pokiaľ sú tieto subjekty zapísané v Zozname hospodárskych subjektov (podľa zákona Národnej Rady Slovenskej republiky č. 343/2015 Z. z. o verejnom obstarávaní a o zmene a doplnení niektorých zákonov) a majú skutočnosť podľa § 32 ods. 1 písm. f) platne zapísanú podľa vyššie cit. zákona, tak tieto hospodárske subjekty (uchádzači) nepredkladajú doklad čestného vyhlásenia podľa tejto Výzvy a obstarávateľ si túto skutočnosť overí náhľadom do Zoznamu hospodárskych subjektov.

**b)Doklad o oprávnení poskytovať službu, dodávať tovar, resp. uskutočňovať stavebné práce** – Nakoľko obstarávateľ je oprávnený použiť údaje z informačných systémov verejnej správy podľa zákona č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov v znení neskorších predpisov (zákon proti byrokracii), týmto oznamuje hospodárskym subjektom (uchádzačom) so sídlom na území Slovenskej republiky, že v zmysle vyššie cit. zákona tieto subjekty nemusia predkladať požadovaný doklad podľa tohto bodu, nakoľko si ho obstarávateľ dokáže zabezpečiť a skutočnosti v ňom uvedené overiť v príslušnom informačnom systéme verejnej správy. Uchádzači so sídlom mimo územia Slovenskej republiky predkladajú doklad podľa tohto bodu Výzvy (aktuálne platný výpis z obchodného alebo živnostenského registra, resp. ekvivalentného registra v krajine sídla navrhovateľa). Nie je požadovaný úradne overený doklad. Doklad sa predkladá v elektronickej forme (ako scan vo formáte .pdf).

Pre uchádzačov so sídlom na území Slovenskej republiky aj so sídlom mimo územia Slovenskej republiky platí, že pokiaľ sú tieto subjekty zapísané v Zozname hospodárskych subjektov (podľa zákona Národnej Rady Slovenskej republiky č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov) a majú skutočnosť podľa § 32 ods. 1 písm. e) platne zapísanú podľa vyššie cit. zákona, tak tieto subjekty (uchádzači) nepredkladajú doklad podľa tohto bodu Výzvy a obstarávateľ si túto skutočnosť overí náhľadom do Zoznamu hospodárskych subjektov.

**4)**Uchádzač predloží elektronicky v rámci ponuky **kreatívny návrh logotypu, tvorbu novej ideovej identity a slogan v rozsahu**:

**a)**návrh nového loga Dopravného podniku mesta Žilina minimálne v 3 variantoch, vrátane ľubovoľnej aplikácie;

**b)**písomne predstaví hlavnú ideu s vysvetlením hlavného posolstva, vrátane grafického návrhu stvárnenia idey;

**c)**návrh ľubovoľnej aplikácie loga a posolstva a to napríklad aplikácia na textil.

**Upozornenie týkajúce sa predkladania dokladov v ponuke:**

Obstarávateľ upozorňuje záujemcov/uchádzačov, že pokiaľ obstarávateľ v procese vyhodnotenia ponúk zistí v ponuke uchádzača chýbajúci doklad resp. inú požadovanú náležitosť ponuky a tento resp. túto obstarávateľ nedokáže zabezpečiť iným vhodným spôsobom (napr. z informačného systému verejnej správy a pod.), ponuka uchádzača nebude zaradená do vyhodnotenia a bude z predmetného obstarávania vylúčená.

**9.Hodnotiace kritérium, vyhodnotenie a výber úspešného uchádzača:**

Predložené ponuky budú komisiou vyhodnocované na základe pomeru kvality spracovania kreatívneho návrhu a ceny spolu za celý predmet zákazky bez DPH.

* **Kritérium č. 1:** Kvalita spracovania kreatívneho návrhu

Za kritérium č. 1 môže uchádzač získať najviac **60 bodov.**

*Pravidlo a spôsob uplatnenia kritéria č. 1:*

Komisia vyhodnotí kreatívne návrhy uchádzačov a každý člen komisie pridelí body jednotlivým uchádzačom, pričom bude hodnotiť podkritériá:

**a)**návrh nového loga Dopravného podniku mesta Žilina minimálne v 3 variantoch, vrátane ľubovoľnej aplikácie (uchádzač môže získať za toto podkritérium **0 – 20 bodov**);

**b)**písomné predstavenie hlavnej idey s vysvetlením hlavného posolstva, vrátane grafického návrhu stvárnenia idey (uchádzač môže získať za toto podkritérium **0 – 20 bodov**);

**c)**návrh ľubovoľnej aplikácie loga a posolstva a to napríklad aplikácia na textil (uchádzač môže získať za toto podkritérium **0 – 20 bodov**).

U každého uchádzača sa následne vypočíta celkový počet bodov za kritérium č. 1 ako súčet priemerných hodnôt získaných bodov z hodnotenia jednotlivých podkritérií od každého člena komisie.

* **Kritérium č. 2:** Cena v EUR bez DPH za celý predmet zákazky

Za kritérium č. 2 môže uchádzač získať najviac **40 bodov**.

*Pravidlo a spôsob uplatnenia kritéria č. 2:*

Uchádzač, ktorý ponúkol za predmet zákazky najnižšiu cenu v EUR bez DPH, získa za kritérium č. 2 maximálny počet 40 bodov.

Pridelenie počtu bodov za kritérium č. 2 u ostatných navrhovateľov sa vykoná na základe vzorca:

Počet bodov = najnižšia navrhnutá cena v EUR bez DPH za kritérium č. 2 : ponúknutá cena v EUR bez DPH za kritérium č. 2 vyhodnocovanej ponuky x 40 bodov.

Počet získaných (vypočítaných) bodov sa matematicky zaokrúhli na dve desatinné miesta.

Návrh na plnenie kritéria č. 2 je uvedený v Prílohe č. 2 Výzvy na predkladanie ponúk.

Uchádzač môže získať spolu za kritérium č. 1a kritérium č. 2 najviac **100 bodov**.

Určenie úspešného uchádzača:

Ako úspešný bude vyhodnotený ten uchádzač, ktorý získa najvyšší súčet bodov spolu za kritérium č. 1 a č. 2.

*Poznámka:*

Do vyhodnotenia na základe hodnotiaceho kritéria budú zaradené iba ponuky uchádzačov, ktoré obsahujú všetky doklady/dokumenty vyhotovené podľa požiadaviek a pokynov uvedených v bode 8. tejto Výzvy.

**10.Spôsob predkladania cenových ponúk:**

Doklady podľa bodu 8. tejto Výzvy, ktoré tvoria ponuku uchádzača, predloží uchádzač podľa pokynov uvedených v bode 8. tejto Výzvy elektronickou poštou (e-mailom) **na e-mailové adresy:** **dasa.balogova@dpmz.sk****;** **peter.durkovsky@dpmz.sk**

**11.Lehota na predkladanie cenových ponúk:**

Ponuku, t.j. doklady podľa bodu 8. tejto Výzvy je potrebné doručiť na e-mailové adresy uvedené v bode 10. tejto výzvy do **17.08.2022** (**do 10.00 hod.**). Ponuky doručené po uvedenej lehote nebudú zahrnuté do vyhodnotenia ponúk.

**12.Obhliadka:**

Obstarávateľ nerealizuje obhliadku miesta dodania/realizácie predmetu zákazky.

**13.Komunikácia a jazyk:**

Obstarávateľ určil v tomto obstarávaní spôsob komunikácie elektronickou poštou (e-mailom) v štátnom jazyku, t.j. v slovenskom jazyku. Český jazyk je rovnako akceptovaný. Doklady predložené v inom jazyku ako v slovenskom alebo českom jazyku musia byť predložené v pôvodnom jazyku a predložený musí byť ich úradný preklad do slovenského prípadne českého jazyka.

**14.Oznámenie výsledku prieskumu trhu:**

Oznámenie o výsledku prieskumu trhu bude e-mailom doručené všetkým uchádzačom, ktorí predložili ponuku a to bezodkladne po vyhodnotení ponúk a  informácia o výsledku vyhodnotenia ponúk bude zároveň zverejnená na webovom sídle obstarávateľa.

**15.Doplňujúce informácie:**

**-**Všetky výdavky a náklady spojené s prípravou a predkladaním ponuky znáša záujemca o zákazku bez finančného nároku voči obstarávateľovi a to bez ohľadu na výsledok prieskumu trhu.

-Obstarávateľ si vyhradzuje právo nevybrať ani jednu z ponúk v prípade neobvykle vysokých ponukových cien uchádzačov a zrušiť postup zadávania zákazky v prípade, ak všetky predložené ponuky prekročia výšku finančných prostriedkov, ktorú môže obstarávateľ použiť na financovanie predmetu zákazky. Tiež si vyhradzuje právo zrušiť obstarávanie predmetu zákazky, ak sa zmenili okolnosti , za ktorých bol prieskum trhu začatý, alebo môže prieskum trhu zrušiť, pokiaľ bola obstarávateľovi predložená iba jedna ponuka, resp. ak iba jedna ponuka splnila všetky požiadavky obstarávateľa uvedené vo Výzve na predkladanie ponúk.

-Obstarávateľ si vyhradzuje právo zrušiť prieskum trhu realizovaný prostredníctvom výzvy na predkladanie ponúk v akejkoľvek etape tohto obstarávania.

-Obstarávateľ si vyhradzuje právo zrušiť tento prieskum trhu aj v prípade, ak na predmet zákazky nebola predložená v lehote na predkladanie ponúk žiadna ponuka.

**16.Prílohy k Výzve na predkladanie ponúk:**

Príloha č. 1: Opis predmetu zákazky a jeho technická špecifikácia

Príloha č. 2: Identifikačné údaje uchádzača a návrh na plnenie kritérií

Príloha č. 3: Čestné vyhlásenie

Zverejnenie zákazky: webové sídlo obstarávateľa

**V Žiline, 05.08.2022**Vypracoval: Ing. Peter Ďurkovský